РЕШЕНИЕ НА СЪВЕТА
от 16 март 2009 година
за назначаване на трима членове в Европейския консултативен съвет за статистическо управление
(2009/250/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Решение № 235/2008/ЕО на Европейския парламент и на Съвета от 11 март 2008 г. за създаване на Европейски консултативен съвет за статистическо управление (1), и по-специално член 3 от него,
като взе предвид становището на Комисията,
РЕШИ:
Член 1
За срок три години се назначават за членове, представляващи Съвета в Европейския консултативен съвет за статистическо управление:
-
сър Tony ATKINSON, Senior Research Fellow, Nuffield College, Oxford, Обединено кралство,
-
Johann HAHLEN, бивш председател на Федералната статистическа служба, Германия,
-
Edvard OUTRATA, бивш председател на Чешката статистическа служба, Чешка република.
Член 2
Настоящото решение поражда действие от третия ден след публикуването му в Официален вестник на Европейския съюз.
Съставено в Брюксел на 16 март 2009 година.